
Je li dozvoljeno unositi oružje u džamiju?


* 
* 
* 
* 
* 
* 
* 

 
Kakav je propis unošenja oružja u džamiju?

**Zabranjeno je unošenje otkočenog oružja u džamiju** 


Džabir b. Abdullah, radijallahu anhu, pripovijeda da je Resulullah, sallallahu alejhi ve sellem, jednom čovjeku koji je u džamiji dijelio strijele zabranio da ih nosa po džamiji, a da ne zaštiti njihove vrhove.77


**Propisi vezani za poglavlje** 


**Prvo**, u džamiju je zabranjeno unijeti otkočeno oružje, jer je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, zabranio davanje sablje izvađene iz korice.78


**Drugo**, sve što uznemirava muslimane zabranjeno je činiti. Čovjek, noseći oružje, odnosno predajući ga, lahko može pogriješiti i ozlijediti muslimana, i to nas upućuje na to da je zabranjeno sve ono što za posljedicu može imati štetu, bilo da je šteta sigurna ili moguća, bilo u zbilji ili šali.


**Treće**, zabranjeno je oružje okrenuti prema muslimanu, to je njegovo zastrašivanje, a to je zabranjeno. U hadisu koji je prenio Ebu Hurejra, radijallahu anhu, Resulullah, sallallahu alejhi ve sellem, kaže: ”Neka niko od vas oružje ne okreće prema svome bratu, ta, šta zna, možda će ***[šejtan](https://pitajucene.com/search/%C5%A1ejtan/questions/ "Pretraži pitanja o šejtanu")*** ispaliti ili ubosti njegovom rukom, pa će čovjek upasti u džehennemsku jamu. ‘119 U drugom hadisu stoji: ”Ko prema svome bratu okrene željezo, meleki ga proklinju dok ga ne spusti, čak mu bio punokrvni brat. ‘ 80


**Četvrto**, također je zabranjeno dizanje oružja na muslimane. Ebu Musa el-Eš’ari i Ibn Omer, radijallahu anhum, prenijeli su sljedeće Resulullahove, sallallahu alejhi ve sellem, riječi: “Ko na nas digne oružje ne pripada nam. ‘ 81 A u hadisu Seleme b. el-Ekvea, radijallahu anhu, stoji da je Poslanik, sallallahu alejhi ve sellem, upozorio: ”Ko na nas digne sablju ne pripada nam. ’82


**Peto**, kada je o tome riječ, javna mjesta na kojima se okupljaju muslimani: pijace, škole, svadbeni dvorci itd., imaju status džamije, a dokaz za to jesu sljedeće Resulullahove, sallallahu alejhi ve sellem, riječi: “Kada čovjek pod oružjem uđe u džamiju ili ode na pijacu, neka rukom zaštiti vrhove strijela, da ne bi povrijedio muslimana. ‘ 83


———–


Iz knjige “Enciklopedija Zabrana u Islamu 1. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-1.pdf>


